CELEX: 32019D1886
Language: ro
Date: 2019-11-07 00:00:00
Title: Decizia de punere în aplicare (UE) 2019/1886 a Comisiei din 7 noiembrie 2019 de modificare a Deciziei 2010/346/UE în ceea ce privește regionalizarea României pentru aplicarea măsurilor de protecție cu privire la anemia infecțioasă ecvină [notificată cu numărul C(2019) 7873] (Text cu relevanță pentru SEE)

11.11.2019   
               
               
                  RO
               
               
                  Jurnalul Oficial al Uniunii Europene
               
               
                  L 290/26
               
            
         DECIZIA DE PUNERE ÎN APLICARE (UE) 2019/1886 A COMISIEI
         din 7 noiembrie 2019
         de modificare a Deciziei 2010/346/UE în ceea ce privește regionalizarea României pentru aplicarea măsurilor de protecție cu privire la anemia infecțioasă ecvină
         [notificată cu numărul C(2019) 7873]
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile din cadrul Uniunii cu anumite animale vii și produse în vederea realizării pieței interne (1), în special articolul 10 alineatul (4),
         întrucât:
         
                     (1)
                  
                  
                     Anemia infecțioasă ecvină (denumită în continuare „AIE”) este o boală virală care afectează doar animalele din familia ecvideelor. Perioada normală de incubație este între una și trei săptămâni, dar poate avea o durată de trei luni. Ecvideele contaminate rămân purtătoare ale infecției pe toată durata vieții lor, putând contamina și alte ecvidee. Contaminarea cu AIE tinde să devină asimptomatică în cazul în care crizele clinice acute ale viremiei nu provoacă moartea animalului, iar probabilitatea transmiterii crește astfel în mod substanțial. Transmiterea locală a bolii se face prin transferul de sânge de la un animal infectat din specia ecvină prin procesul întrerupt de hrănire a muștelor-de-cal hematofage și prin infecția intrauterină a fătului. Modalitatea principală de răspândire a bolii pe distanțe mari este circulația animalelor infectate, a materialului seminal, a ovulelor și a embrionilor acestora, precum și utilizarea acelor infectate sau a transfuziei produselor din sânge care conțin virusul.
                  
               
                     (2)
                  
                  
                     AIE este o boală cu declarare obligatorie în conformitate cu anexa I la Directiva 2009/156/CE a Consiliului (2). În plus, Directiva 82/894/CEE a Consiliului (3) prevede că focarele de AIE se semnalează Comisiei și celorlalte state membre prin intermediul Sistemului de notificare a bolilor animalelor (denumit în continuare „ADNS”).
                  
               
                     (3)
                  
                  
                     Contrar situației sănătății animalelor din alte state membre, AIE este endemică în anumite părți din România iar programul național de eradicare nu este încă finalizat. Din acest motiv, Decizia 2010/346/UE a Comisiei (4) a stabilit măsuri de protecție cu privire la anemia infecțioasă ecvină din România.
                  
               
                     (4)
                  
                  
                     Cu toate acestea, cu ocazia reuniunii din iunie 2019 a Comitetului permanent pentru plante, animale, produse alimentare și hrană pentru animale, autoritățile competente din România au prezentat celorlalte membre și Comisiei un raport privind situația care a arătat că, în general, au fost realizate progrese în ceea ce privește eradicarea bolii și că anumite părți din România au rămas indemne de boală de peste 12 luni sau că prevalența bolii s-a menținut în limitele observate la nivel regional în alte state membre. Prin urmare, este necesar să se definească partea din teritoriul României pentru care urmează să se aplice măsurile de protecție prevăzute în Decizia 2010/346/UE.
                  
               
                     (5)
                  
                  
                     Prin urmare, anexa la Decizia 2010/346/UE ar trebui modificată în consecință.
                  
               
                     (6)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Anexa la Decizia 2010/346/UE se înlocuiește cu anexa la prezenta decizie.
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 7 noiembrie 2019.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 224, 18.8.1990, p. 29.
         
            (2)  Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (JO L 192, 23.7.2010, p. 1).
         
            (3)  Directiva 82/894/CEE a Consiliului din 21 decembrie 1982 privind notificarea maladiilor la animale în cadrul Comunității (JO L 378, 31.12.1982, p. 58).
         
            (4)  Decizia 2010/346/UE a Comisiei din 18 iunie 2010 referitoare la măsurile de protecție cu privire la anemia infecțioasă ecvină în România (JO L 155, 22.6.2010, p. 48).
      
      
         
            ANEXĂ
            
               
                  
                     „ANEXĂ
                     Regiuni menționate la articolul 1 alineatul (1) litera (a):
                     
                                 
                                    Stat membru
                                 
                              
                              
                                 
                                    Regiune
                                 
                              
                              
                                 
                                    Observație
                                 
                              
                           
                                 România
                              
                              
                                 Bihor
                              
                              
                                  
                              
                           
                                  
                              
                              
                                 Satu Mare
                              
                              
                                  
                              
                           
                                  
                              
                              
                                 Maramureş
                              
                              
                                  
                              
                           
                                  
                              
                              
                                 Bistrița-Năsăud
                              
                              
                                  
                              
                           
                                  
                              
                              
                                 Sălaj
                              
                              
                                  
                              
                           
                                  
                              
                              
                                 Cluj
                              
                              
                                  
                              
                           
                                  
                              
                              
                                 Mureș
                              
                              
                                  
                              
                           
                                  
                              
                              
                                 Harghita
                              
                              
                                  
                              
                           
                                  
                              
                              
                                 Alba
                              
                              
                                  
                              
                           
                                  
                              
                              
                                 Sibiu
                              
                              
                                  
                              
                           
                                  
                              
                              
                                 Brașov
                              
                              
                                  
                              
                           
                                  
                              
                              
                                 Hunedoara
                              
                              
                                  
                              
                           
                                  
                              
                              
                                 Caraş-Severin
                              
                              
                                  
                              
                           
                                  
                              
                              
                                 Gorj
                              
                              
                                  
                              
                           
                                  
                              
                              
                                 Vâlcea
                              
                              
                                  
                              
                           
                                  
                              
                              
                                 Tulcea
                              
                              
                                  
                              
                           
               ”